ଅଦ୍ଭୁତ ଦୃଶ୍ୟ ! ଗୁମ୍ଫା ଭିତରେ ଘନ କୁହୁଡି, ସୋସିଆଲ ମିଡ଼ିଆରେ ଭାଇରାଲ ହେଉଛି ଫଟୋ - Prameya News7\nଅଦ୍ଭୁତ ଦୃଶ୍ୟ ! ଗୁମ୍ଫା ଭିତରେ ଘନ କୁହୁଡି, ସୋସିଆଲ ମିଡ଼ିଆରେ ଭାଇରାଲ ହେଉଛି ଫଟୋ\n19/06/2021 at 9:11 PM\nନୂଆଦିଲ୍ଲୀ ୧୯/୦୬ : ମେମଥ୍ କେଭ୍ ନ୍ୟାସନାଲ ପାର୍କର ପର୍ଯ୍ୟଟକଙ୍କୁ ଏହି ସପ୍ତାହରେ ଏକ ଆକର୍ଷଣୀୟ ଦୃଶ୍ୟ ଦେଖିବାକୁ ମିଳିଛି। ଗୁମ୍ଫାର ରୋଟୁଙ୍ଗା କୋଠରୀରେ କୁହୁଡି ଛାଇ ଯାଇଥିଲା। ଏହି ଅବିଶ୍ୱାସନୀୟ ଦୃଶ୍ୟ ଦେଖି ଲୋକେ ବିସ୍ମିତ ହୋଇଯାଇଥିଲେ। ଏହି ଅଦ୍ଭୁତ ଦୃଶ୍ୟ ଆପଣଙ୍କୁ ମଧ୍ୟ ଆଶ୍ଚର୍ଯ୍ୟ କରିଦେବ। ମେମଥ୍ କେଭ୍ ନ୍ୟାସନାଲ ପାର୍କର ଅଫିସିଆଲ୍ ଇନଷ୍ଟାଗ୍ରାମ ଆକାଉଣ୍ଟରୁ ଦୁଇଟି ଫଟୋ ସେୟାର କରାଯାଇଛି। କ୍ୟାପସନ୍ ରେ ଲେଖାଯାଇଛି, 'ଗୁମ୍ଫାରେ କୁହୁଡ଼ି' ? 'ଏହା ଅତ୍ୟଧିକ ଆଶ୍ଚର୍ଯ୍ୟଜନକ'।\nନିକଟରେ ମେମଥ୍ କେଭ୍ ଜାତୀୟ ଉଦ୍ୟାନ ଇନଷ୍ଟାଗ୍ରାମରେ ଏକ ପୋଷ୍ଟ ସେୟାର କରିଛନ୍ତି, ଯାହା ଲୋକଙ୍କ ଉତ୍ସାହର କାରଣ ପାଲଟିଛି। ଏହି ଫଟୋ ସେୟାର କରିବାବେଳେ ଜାତୀୟ ଉଦ୍ୟାନର ଅଧିକାରୀ କହିଛନ୍ତି ଯେ, ଆଜି ପାର୍କରେ ସବୁଠାରୁ ବଡ ଏବଂ ଅପ୍ରତ୍ୟାଶିତ ଘଟଣା ଦେଖିବାକୁ ମିଳିଛି ଯାହା ଦ୍ୱାରା ତାପମାତ୍ରା ହ୍ରାସ ପାଇଥିଲା। ଏହି ତାପମାତ୍ରା ପରିବର୍ତ୍ତନ ବାୟୁ ପ୍ରବାହକୁ ଓଲଟା କରିଦେଇଥିଲା ଯେଉଁଥିପାଇଁ ରୋଟୁଙ୍ଗା କୋଠରୀରେ ଘନ କୁହୁଡି ଭର୍ତ୍ତି ହୋଇଯାଇଥିଲା। ଏହି ବୃହତ ବୃତ୍ତାକାର କୋଠରୀ ଗୁମ୍ଫାର ଷଷ୍ଠ ବୃହତ୍ତମ କୋଠରୀ। ଏହାର ଚଉଡା ୧୪୦ ଫୁଟ ଏବଂ ଚଟାଣରୁ ଛାତ ପର୍ଯ୍ୟନ୍ତ ଲମ୍ବ ପ୍ରାୟ ୪୦ ଫୁଟ।\nମେମଥ୍ କେଭ୍ ଜାତୀୟ ଉଦ୍ୟାନର ଅଧିକାରୀ କହିଛନ୍ତି ଯେ ଏପରି ଦୃଶ୍ୟ କ୍ୱଚିତ୍ ଦେଖାଯାଏ। ଏହା ଏକ ବିରଳ ଘଟଣା ଯାହା ଅଧିକ ଦିନ ତିଷ୍ଠି ନଥାଏ। ଗୁମ୍ଫାରେ ଘନ କୁହୁଡି ବିଷୟରେ ସୂଚନା ଦେଇ ଅଧିକାରୀ କହିଛନ୍ତି ଯେ ଏହା କେବଳ ଅଳ୍ପ ସମୟ ପାଇଁଥିଲା, ପ୍ରାୟ ୧୦ ମିନିଟ୍ ପାଇଁ। ତା'ପରେ ଗୁମ୍ଫା ଭିତରକୁ ଥଣ୍ଡା ପବନ ଆସିଲା ଏବଂ କୁହୁଡି ହଟି ଯାଇଥିଲା।\nଇନଷ୍ଟାଗ୍ରାମରେ ଏହି ପୋଷ୍ଟ ସେୟାର କରିବା ପରଠାରୁ ଏପର୍ଯ୍ୟନ୍ତ ୧୨ ଲକ୍ଷ ଅଧିକ ଲାଇକ୍ କରିଛନ୍ତି। ୟୁଜର୍ସ ଏହି ପୋଷ୍ଟରେ ବିଭିନ୍ନ ପ୍ରତିକ୍ରିୟା ରଖିଛନ୍ତି। ଅନେକ ୟୁଜର୍ସ ଏହି ଦୃଶ୍ୟକୁ ପ୍ରଶଂସା କରିଛନ୍ତି।
